BASES REGULADORAS DAS AXUDAS BÁSICAS DE EMERXENCIA DA DEPUTACIÓN DE PONTEVEDRA PARA 2016
ADMINISTRACIÓN LOCAL — Provincial — Deputación Provincial (Subvencións, 14/04/2016)

No artigo 31 do Decreto 99/2012, de 16 de marzo, polo que se regulan os servizos sociais comunitarios e o seu cofinanciamento, establécese que as deputacións lles proporcionarán asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios municipais. É labor da Deputación de Pontevedra apoiar aos gobernos locais da provincia que presten servizos sociais comunitarios municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica aos concellos, especialmente aos de menor capacidade económica e de xestión, polos artigos 109.1. b da Lei 5/1997, de 22 de xullo, de administración local de Galicia; 63 da Lei 13/2008, de 3 de decembro, de servizos sociais de Galicia e 31 do citado Decreto 99/2012, de 16 de marzo, polo que se regulan os servizos sociais comunitarios e o seu financiamento. Estas axudas xorden co obxectivo de lles proporcionar aos concellos de menos de 20.000 habitantes apoio económico, de maneira excepcional e extraordinaria, para poderen atender as demandas de urxente e puntual necesidade das veciñas e veciños do concello que se atopen en situación ou risco de exclusión social, con especial atención ás persoas con menores ao seu cargo. Servizos sociais comunitarios municipais dos concellos de menos de 20.000 habitantes da provincia de Pontevedra. Establécese unha contía máxima dispoñible para cada concello da provincia de Pontevedra de menos de 20.000 habitantes para investimento e gasto corrente en función da poboación e da porcentaxe de desemprego en relación ao total da súa poboación, respectando as cantidades subvencionadas na convocatoria do ano anterior. (Consultar no anexo I a contía máxima que lle corresponde a cada concello. Fontes: Servicio Público de Emprego –SEPE–, maio de 2015, e Instituto Nacional de Estatística –INE–, 2014) Persoas maiores de idade empadroadas en calquera dos municipios de menos de 20.000 habitantes da provincia de Pontevedra, que xestionen a súa demanda a través dos servizos sociais comunitarios municipais do seu concello e que carezan de ingresos suficientes para lles facer fronte aos gastos polos que se solicita a axuda. Daráselle prioridade a cubrir as necesidades de familias con menores ao seu cargo que se atopen en situación de exclusión social ou en risco de estalo. Axudas destinadas á compra de alimentos, con especial atención á adquisición de perecedoiros como complemento ás achegas de entidades de iniciativa social así como de alimentos para bebés ou persoas con dietas especiais debido a restricións alimenticias prescritas por persoal facultativo (persoas celíacas, diabéticas ou con outras necesidades). Axudas destinadas a posibilitar que se continúe na vivenda habitual: Axudas destinadas a evitar a perda de subministracións básicas da vivenda e paliar situacións de empobrecemento enerxético: recibo de electricidade, gas, gasóleo ou auga. Axudas destinadas á compra de produtos básicos de uso común para a limpeza da vivenda (lixivia, líquido lavalouza e outros) así como de produtos de aseo persoal (xabón, desodorizante, produtos de hixiene feminina, etc.). Axudas destinadas ao pago de produtos farmacéuticos prescritos por persoal facultativo especialista ou polas médicas e médicos de atención primaria. Compra de electrodomésticos básicos (lavadora, quentador, cociña, frigorífico, deshumidificador.) que a traballadora ou traballador social dos servizos sociais comunitarios básicos considere que contribúen a favorecer a inclusión social das persoas máis desfavorecidas. Destinadas ao pagamento de desprazamentos a recursos asistenciais ou sanitarios fóra do propio concello cando sexan debidos a tratamentos, xestións ou actividades que non poidan ser levadas a cabo dentro del. Así mesmo realizaranse pagamentos de desprazamentos dentro do propio concello cando estes sexan motivados polas xestións ou actividades relacionadas cos programas de educación familiar, servizo de axuda no fogar ou asistencia a recursos sociais, educativos ou sanitarios do propio concello. Estes gastos deberán ir debidamente xustificados e acompañados do correspondente informe social que xustifique a súa necesidade. Axudas destinadas ao pagamento parcial ou total de audífonos para aquelas persoas que teñan diagnosticado un déficit auditivo e teñan prescrita esta axuda técnica. Así mesmo financiarase a compra de lentes a aquelas persoas con déficit visual diagnosticado e con necesidade do seu uso. No caso de menores de idade poderáselle facer fronte a gastos non incluídos nos puntos anteriormente mencionados nesta base quinta que posibiliten a continuidade da persoa menor no seu medio familiar. Estes gastos deberán incidir directamente na calidade de vida das e dos menores e ir acompañados do correspondente informe social que xustifique a súa necesidade. O formulario para solicitar a participación nesta convocatoria estará a disposición dos concellos no enderezo www.depo.es.Nel deberanse indicar as cantidades de gastos correntes e/ou o investimento solicitado a este organismo provincial, atendendo ao máximo estipulado para o seu concello. Este formulario, debidamente cuberto, deberá ser asinado pola secretaría do concello e presentarse no Rexistro xeral da Deputación ou en calquera das oficinas de rexistro da institución provincial, que se detallan na seguinte táboa: En caso de enviarse por correo postal (ao Rexistro xeral da Deputación) este deberá certificarse co selo de Correos no formulario da solicitude para garantir que a data de remisión está dentro do prazo indicado na convocatoria. Tamén poderá entregarse polos procedementos establecidos no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS), que será a que lle dea traslado ao BOPPO do extracto desta, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará no prazo dun mes. Concederase un prazo de 10 días hábiles para a corrección de deficiencias nas solicitudes de adhesión. En caso de non facelo desestimarase a súa petición. A instrución do procedemento de concesión das axudas correspóndelle ao Servizo de Cohesión Social e Xuventude, que realizará de oficio as actuacións que estimen necesarias para a determinación, o coñecemento e a comprobación dos expedientes. Así mesmo, deberán elaborar un informe-proposta, que se trasladará á Xunta de Goberno para a súa aprobación definitiva. Despois de transcorridos tres meses a partir do día seguinte ao da finalización do prazo de presentación de solicitudes sen que os interesados obteñan unha resposta expresa entenderase desestimada a petición. Estas axudas aboaránselles directamente aos concellos logo da súa aprobación en Xunta de Goberno. Procederase ao pagamento anticipado do 50 % das axudas aprobadas logo de comprobar de oficio que a entidade receptora cumpre as súas obrigas tributarias coa Deputación. O 50 % restante librarase tras a xustificación da execución completa do programa, integrada pola seguinte documentación: 1.—Copia compulsada das facturas ou documentos análogos con valor probatorio no ámbito mercantil e administrativo polo importe das subvencións concedidas.2.—Conta xustificativa dos gastos para cada unha das subvencións concedidas (unha para gastos correntes e outra para investimentos), atendendo ao importe total, na que se determinará o custo ou o gasto total da finalidade subvencionada, detallando as facturas ou documentos con valor probatorio no ámbito mercantil e administrativo, na que se poñan de relevo que os gastos que figuran nestas contas xustificativas se aplicaron á finalidade para a que foi concedida a axuda. Indicarase que o resto dos xustificantes das contas se encontran no domicilio da entidade beneficiaria a disposición da Deputación para o seu exame, tal e como se establece nas bases de execución do vixente Orzamento provincial (modelo dispoñible na páxina www.depo.es). 3.—Memoria de actividade empregando o modelo normalizado, dispoñible no enderezo www.depo.es, realizada polo traballador ou traballadora social responsable dos servizos sociais comunitarios municipais. No caso de que as contías xustificadas sexan inferiores ao importe solicitado e recibido procederase ao reintegro das cantidades indebidamente percibidas, de conformidade co establecido no artigo 89 do R. d. 887/2006, de 21 xullo, polo que se aproba o Regulamento da Lei 38/2003, xeral de subvencións (RLXS). O prazo de presentación da documentación xustificativa rematará o 28 de febreiro de 2017. A contía consignada para esta convocatoria ascende a 465.000 euros, dos que 365.000 euros son para gasto corrente, con cargo á aplicación 16/231.2313.462.00, e 100.000 euros para investimento, con cargo á aplicación 16/231.2311.76200 do Orzamento provincial. Esta convocatoria estará vixente ata o 31 de decembro de 2016. Estas axudas rexeranse polo establecido nestas bases. Serán de aplicación supletoria a Lei 38/2003, de 17 de novembro, xeral de subvencións (LXS), e as Bases de execución do Orzamento provincial para o ano 2016. As entidades beneficiarias das achegas quedarán sometidas ás responsabilidades e ao réxime sancionador establecido na LXS. A interpretación e a resolución das dúbidas que poidan xurdir resolveraas a deputada delegada do organismo provincial, previo informe dos servizos de Cohesión Social e Xuventude, Secretaría e Intervención. Débese facer constar, en toda a publicidade (impresa, informática ou audiovisual) que se faga das actividades ou investimentos subvencionados e na páxina web que se elabore, a organización e a colaboración do organismo provincial mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións. Será condición indispensable para o cobro da subvención achegar, xunto co resto da xustificación, un documento probatorio: foto, folla de xornal ou captura de pantalla da web. As normas de imaxe institucional pódense consultar no seguinte enderezo: comunicacion@depo. es. TOTAL: 465.000,00 €